Tolong jelaskan mengenai Latar belakang dari Nasrudin Hassan dalam bahasa melayu

Nasrudin Hassan dilahirkan pada 24 November 1970 di Kampung Batu 13, Besut, Terengganu. Isterinya Wan Hamidah Wan Daud. Nasrudin memulakan pelajaran di Sekolah Rendah Kebangsaan Felda Keratong 4 & 5, Pahang. Kemudian beliau menyambung pengajian menengah di Sekolah Menenengah Dato’ Mahmud Mat, Tanah Putih, Pekan, Pahang sebelum berpindah ke Negeri Sembilan. Di Negeri Sembilan beliau menyambung pengajian di Sekolah Menengah Dato’ Abdul Samad, Tanjung Ipoh, Kuala Pilah dan di Maahad Ittiba'i al-Sunnah, Kuala Pilah. Seterusnya beliau melanjutkan pengajian tradisi Islam di Madrasah ad-Diniah al-Bakriah atau lebih dikenali dengan nama Pondok Pasir Tumboh, Kelantan. Selanjutnya beliau meneruskan pengajian di Maahad Fathul Islami, Damsyik, Syria dan di Universiti Al-Azhar cawangan Tanta, Mesir.